คุณพ่อหน้าเด็ก เขตต์ ฐานทัพ หวงลูกชาย ไม่อยากดันเข้าวงการ (ชมคลิป)
 เขตต์ ฐานทัพ แฮปปี้ลูกชายน้องดีจ้า พัฒนาการดีมาก เผยลูกชายอาจจะมีแววเข้าวงการ ฟุ้งตอนนี้เริ่มมีคนทาบทามน้องดีจ้าให้เข้าวงการบ้าง แต่ตนยังไม่อยากให้ลูกทำงานในวงการเท่าไร แต่ถ้าหากลูกชอบก็ยินดี ส่วนแพลนมีทายาทคน 2 เปรยอยากได้ลูกสาว แต่ตอนนี้ขอเบรกไว้ก่อน,เห็นแววน้องดีจ้า เด็กชาย ธามัน ธีญานาถธนันชา ลูกชายของพระเอกหนุ่มหน้าเด็กอย่าง เขตต์ ฐานทัพ แล้ว น่าจะเดินตามคุณพ่อเขตต์มาติดๆ เพราะเมื่อวันที่ไปแจกปฏิทินช่อง 7 ที่เซ็นทรัลเวิล์ด น้องดีจ้าก็ฉายแววเป็นขวัญใจของผู้คนที่มาร่วมรับแจกปฏิทินไม่น้อย แถมยังน่ารักสดใสไม่กลัวคนอีกด้วย งานนี้คุณพ่อเขตต์สนใจดันน้องดีจ้าเข้าวงการหรือไม่ ไปฟังคุณพ่อเขตต์เล่ากันเลย,มีแววจะเข้าวงการมั้ย? ไม่แน่ใจเหมือนกัน แต่เขาก็เป็นคนชอบอยู่ท่ามกลางผู้คน เขาเป็นเด็กไม่กลัวคน ยิ่งคนเยอะเขายิ่งชอบ เวลาไปทำงานกับคุณแม่ เจอคนเยอะๆ เขาก็ไม่กลัวหรืออะไร ผมรู้สึกว่าเขาชอบนะ ก็ไม่แน่เหมือนกันว่าจะเป็นแนวไหน แต่ผมก็ไม่ได้อยากให้ลูกเข้าวงการนะ แต่ถ้าทำเป็นงานอดิเรกก็โอเค เพราะเราทำอาชีพนักแสดงเรารู้ว่ามันไม่ได้ง่าย แต่ถ้าเขาอยากลองก็โอเค ไม่มีปัญหา มีคนเริ่มทาบทามให้เป็นดาราเด็กบ้างรึยัง? เขาเคยไปถ่ายภาพนิ่งมาแล้วนะ แต่ผมก็ไม่อยากให้ลูกทำงานเท่าไร (ยิ้ม) แล้วใครในบ้านที่สนับสนุนอยากให้น้องทำงานในวงการบ้าง? คุณยายก็โอเคอยู่แล้ว อะไรที่หลานชอบ คุณยายสนับสนุนหมดเลย คุณยายค่อนข้างจะโอ๋มาก,ตอนนี้พัฒนาการของน้องดีมาก ซนมาก เป็นเด็กผู้ชายที่ซนและเริ่มสร้างแผลให้ตัวเองเรื่อยๆ เขาเดินได้ก็จะวิ่ง แหย่นู่นแหย่นี่หัวชนบ้าง เขตต์ห่วงลูกมากมั้ย กลัวเป็นแผล กลัวจะเจ็บตัวมากเกินไป? ผมปล่อยครับ ถ้าเขาล้มก็ให้เขาลุกเอง จะไม่โอ๋ลูก จะเป็นพ่อที่พยายามจะสอนให้เขาดูแลตัวเองให้ได้ให้เร็วที่สุด เพราะเด็กรุ่นเขาถ้าช่วยเหลือตัวเองได้เร็วมากเท่าไร มันก็จะดีกับชีวิตเขา เพราะเราไม่รู้ว่าเราจะอยู่กับเขาได้นานเท่าไร จะมีอีกคนเลยมั้ย? ยังครับ ขอเวลาสักแป๊บนึง อยากทำงานให้เต็มที่อีกหน่อย เพราะก่อนหน้านี้ก็เริ่มชะลองานมาแล้ว ปีนี้จะลุยงานเต็มที่ เพราะเขาเริ่มรู้เรื่องแล้ว ถ้าจะมีอีกคนก็อยากจะได้ผู้หญิง น่าจะเหมาะ แต่จะยังไงก็ได้ ผมไม่ซีเรียส (ยิ้ม).
เขตต์ ฐานทัพ แฮปปี้ลูกชายน้องดีจ้า พัฒนาการดีมาก เผยลูกชายอาจจะมีแววเข้าวงการ ฟุ้งตอนนี้เริ่มมีคนทาบทามน้องให้เข้าวงการบ้าง แต่ตนยังไม่อยากให้ลูกทำงานในวงการเท่าไร แต่ถ้าหากลูกชอบก็ยินดี แพลนมีทายาทคน 2 เปรยอยากได้ลูกสาว
น้องดีจ้า ลูกชายเขตต์,น้องดีจ้า เด็กชาย ธามัน ธีญานาถธนันชา,เขตต์ ฐานทัพ,ลูกดารา,น้องดีจ้า